b'\n_START_ARTICLE_\nBavarski dvor\n_START_PARAGRAPH_\nBavarski dvor je del centra Ljubljane ob Slovenski cesti med kri\xc5\xbei\xc5\xa1\xc4\x8dem Tivolske ceste in Trgom Osvobodilne fronte ter Gosposvetske ceste na Ajdov\xc5\xa1\xc4\x8dini.\n_START_SECTION_\nIzvor imena\n_START_PARAGRAPH_\nIme je ta predel centra Ljubljane dobil po istoimenskem hotelu (nem\xc5\xa1ko Baierischer Hof), ki je tam nekdaj stal in ki so ga poimenovali po dvoru kraljevine Bavarske, s katerega je bila doma avstrijska cesarica Elizabeta Bavarska. Poimenovanje se je zgodilo v \xc4\x8dast mladoporo\xc4\x8deni soprogi cesarja Franca Jo\xc5\xbeefa I. ob njenem prihodu v mesto. Stavbo so poru\xc5\xa1ili leta 1962.\n_START_SECTION_\nZgradbe\n_START_PARAGRAPH_\nDanes na levi strani stoji stanovanjski kompleks, ki so ga Ljubljan\xc4\x8dani zaradi zunanje podobe poimenovali "Kozolec", desno stran pa me\xc5\xa1\xc4\x8dani imenujejo Kora bar, po eni prvih picerij v mestu. Na Bavarskem dvoru in ob njem se danes nahajajo Ljubljanska borza, Telekom Slovenije, stolpnica S2 (znana kot stolpnica SCT), parkirno-gara\xc5\xbena hi\xc5\xa1a, Eurocenter ...\n_START_SECTION_\nPrihodnost\n_START_PARAGRAPH_\nZ novo arhitekturno podobo naj bi na Bavarskem dvoru zrasla t. i. severna mestna vrata v center prestolnice. Vzhodno stolpnico, naj bi gradili po na\xc4\x8drtih Borisa Podrecce. Novi stolpnici bosta urbanisti\xc4\x8dno zaklju\xc4\x8dili Bavarski dvor, za katerega si je velikopotezni na\xc4\x8drt s stolpnicami zamislil \xc5\xbee Milan Miheli\xc4\x8d v 70. letih 20. stoletja s stolpnico S2.'